CELEX: 62020TN0298
Language: sk
Date: 2020-05-22 00:00:00
Title: Vec T-298/20: Žaloba podaná 22. mája 2020 – KD/EUIPO

10.8.2020   
            
            
               SK
            
            
               Úradný vestník Európskej únie
            
            
               C 262/29
            
         
      Žaloba podaná 22. mája 2020 – KD/EUIPO
      (Vec T-298/20)
      (2020/C 262/39)
      Jazyk konania: angličtina
      
         Účastníci konania
      
      
         Žalobca: KD (v zastúpení: S. Pappas, a N. Kyriazopoulou, advokáti)
      
         Žalovaný: Úrad Európskej únie pre duševné vlastníctvo
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil hodnotiacu správu týkajúcu sa obdobia od 1. januára 2019 do 31. decembra 2019, ktorú prijal Úrad Európskej únie pre duševné vlastníctvo a žalobcovi bola oznámená 11. marca 2020,
               
            
                  —
               
               
                  uložil žalovanému povinnosť zaplatiť žalobcovi náhradu nemajetkovej ujmy, ktorú žalobca utrpel v dôsledku tejto hodnotiacej správy, vo výške 3 000 eur,
               
            
                  —
               
               
                  uložil žalovanému povinnosť znášať jeho vlastné trovy konania a nahradiť trovy, ktoré v tomto konaní vznikli žalobcovi.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod založený na porušení povinnosti uviesť odôvodnenie, pretože hodnotiaca správa obsahuje bez akéhokoľvek odôvodnenia menej priaznivé komentáre, než aké sú uvedené v predchádzajúcich správach, čo predstavuje zjavne nesprávne posúdenie skutkového stavu, v dôsledku ktorého bol žalobca zbavený svojho práva na obhajobu.
               
            
                  2.
               
               
                  Druhý žalobný dôvod založený na porušení povinnosti riadnej starostlivosti tým, že nebola zohľadnená úspešná realizácia rôznych projektov žalobcom, ako aj jeho motivácia a ochota pracovať, a to napriek jeho rodinným a zdravotným problémom.
               
            
                  3.
               
               
                  Tretí žalobný dôvod založený na zjavne nesprávnom posúdení pokiaľ ide o nekoherentnosť medzi komentármi a hodnotením a nezohľadnenie všetkých uplatniteľných kritérií.
                  Pokiaľ ide o nárok na náhradu nemajetkovej ujmy, žalobca ho odôvodňuje vznikom pocitov stresu, úzkosti a nespravodlivosti v dôsledku protiprávnosti napadnutej hodnotiacej správy.